નવી દિલ્હી: મોદી સરકાર હવે ‘ઈઝ ઓફ ડુઇંગ બિઝનેસ’ની દિશામાં એક મહત્ત્વનું અને મોટું પગલું ભરવા જઇ રહી છે. આ પગલા હેઠળ ઇન્ટરનેશનલ ટ્રેડ માટે ઓનલાઇન સિંગલ વિન્ડો ક્લિયરન્સ સિસ્ટમ લાગુ પાડવાની લગભગ બધી તૈયારી થઇ ચૂકી છે. એટલે કે એક્સપોર્ટ અને ઇમ્પોર્ટના બિઝનેસ માટે હવે તમામ એપ્રૂવલ ઓનલાઇન અને એક જ પ્લેટફોર્મ પર મળી જશે. આ પગલાં દ્વારા એક્સપોર્ટ અને ઇમ્પોર્ટનો બિઝનેસ કરવો વધુ સરળ બનશે. ડિપાર્ટમેન્ટ ઓફ ઇન્ડસ્ટ્રિયલ પોલિસી અને પ્રમોશન દ્વારા મળેલી માહિતી અનુસાર સરકાર ઇન્ટરનેશનલ ટ્રેડને વધુ સરળ કરવા માટે એક સિંગલ વિન્ડો ક્લિયરન્સ સિસ્ટમ ડેવલપ કરવાની તૈયારીમાં છે.